Igor Elortza

Igor Elortza Aranoa (Durango, Bizkaia, 1975eko abuztuaren 18a) bertsolaria da.

 Biografia 
Durangon jaio zen eta kale-giroan hazi, jatorri baserritarreko langile familia batean: jostuna eta euskara irakaslea izan du ama, eta tornularia aita. Umetan ikasi zuen bertsotan: Kurutziaga ikastolan Jon Lopategirekin eta Durangoko bertso eskolan Santi Belarrekin. Eskolarteko txapelketetan nabarmendu ondoren, oso gazterik hasi zen helduekin ere lehian eta plazan.

1991tik hasita, hiru hamarkadatan beste hainbeste belaunalditako bertsolariekin aritu da plazan. Bertsogintza berritu duten egitasmoetan ez ezik, bestelako adierazpide artistiko batzuetan ere jardun izan du: bertso doinu berriak, bertso-musika taldeak, bertsotramak, antzerki eta telebista gidoigintza, gazte literatura, artikulugintza, publizitatea, markagintza...

Bi mila saiotik gora egin ditu honezkero,Bertsoa, Youtuben Igor Elortzari egindako elkarrizketa 2014 martxoaren 17an. bost bider izan da Bizkaiko txapeldun, eta Euskal Herriko hiru finaletan lehiatu da. Kultur eragiletzan ere jarduten da: Bertsozale Elkarteko eta Plateruena Durangoko kafe antzokiko zuzendaritzakide izan da, eta Euskal Herri mailako zein tokiko talde eta elkarte ugarirekin elkarlanean ere hainbat ekimenetan hartu du parte. 2018tik, Euskal Herriko Bertsozale Elkarteko lehendakaritzako partaide da.

Wordker moduan aurkeztu izan du bere burua: berbagin, palabrador, parolétarien. Ingeniaritza Teknikoa Topografian titulua atera zuen EHUn, Euskal Kulturaren Transmisioa graduondokoa egin zuen MUn eta Enpresa eta Erakundeen Komunikazio Zuzendaritza masterra UABn.

 Bertsogintza 
 Lehen urratsak 
Lehen plaza Gernika izan zuen 1988an, 13 urterekin, Bizkaiko Eskolarteko Txapelketan.

Kobratutako lehen saioa Durangoko bertso-eskolakoekin egin zuen, Izurtzan, 1989ko udaberrian, 1.000 pezeta jasoz.

 Txapelketak 
 Gazte mailan 
 Euskal Herriko Eskolarteko Txapelketa:
 1989: txapeldun orde (txikitan).
 1990: txapeldun orde (handitan).
 1991: txapeldun orde (handitan).
 1993: txapeldun (handitan).
 1997: gai-jartzaile eta aurkezle.
 1998: gai-jartzaile eta aurkezle.
 1999: gai-jartzaile eta aurkezle.
 2000: gai-jartzaile eta aurkezle.
 2001: gai-jartzaile eta aurkezle.

 Bizkaiko Eskolarteko Txapelketa:
 1988: finalista (txikitan)
 1989: txapeldun (txikitan)
 1990: finalista. Handien mailan
 1991: txapeldun orde
 1992: finalista (handitan)
 1993: txapeldun (handitan).

 Helduetan 
 Araba-Bizkaiko txapelketa:
 1990 : finalista (seigarren)
 1992 : finalista (laugarren)
 1994 : finalista (laugarren)
 1996 : finalista (hirugarren)
 1998: txapelduna.

 Bizkaiko Bertsolari Txapelketa:
 2000: txapelduna.
 2002: txapelduna.
 2004: txapelduna.
 2008: txapelduna
 2012: txapeldunordea

 Euskal Herriko Bertsolari Txapelketa Nagusia:
 1993: finalaurreak
 1997 : finalaurreak
 2001: finalista
 2005: finalista
 2009: finalaurreak
 2013: finalista (hirugarren)
 2017: finalista

 Lorpenak 
 Bertsolari Txapelketa Nagusia:
 Hirugarrena 2013an.https://web.archive.org/web/20170831220546/http://www.berria.eus/dokumentuak/dokumentua1229.pdf
 Finalean (4): 2001, 2005, 2013, 2017.
 Bizkaiko Bertsolari Txapelketa:
 Txapeldun (4): 2000, 2002, 2004, 2008.http://gara.naiz.eus/paperezkoa/20081221/113008/eu/Milaka-bertsozale-elkartu-zituen-Barakaldon-txapel-baten-aitzakiak
 Bigarrena (1): 2012.
 Araba-Bizkaiako Txapelketa:
 Txapeldun (1): 1998
 Hirugarrena (1): 1996.
 Eskolartekoak:
 Euskal Herriko Eskolarteko Txapelketa (1): 1993
 Bizkaiko Eskolarteko Txapelketa (2): 1989 (txikitan), 1993 (handitan)
 Sariak:
 Osinalde saria (1): 1991
 Zarauzko Kopla Txapelketa (2): 2008, 2015

 Beste sorkuntza lan batzuk 
 7 Eskale taldearekin bi disko atera zituen:
 Bertso berriak pobreziari jarriak (GOR Diskak, 1995).
 Barrenkaleko Bluesak (Gaztelupeko Hotsak, 1997).
 Gu Ta Gutarrak taldearekin Unai Iturriaga tartean, beste disko bat atera dute:
 Bertso berriak eta lagun zaharrak (Lanku, 2007).

 Anonyme Popular proiektua jarri zuen martxan Rafa Rueda musikariarekin batera.
 Anonyme Popular (Zart, 2022).
 Gazteentzako nobela bat argitaratu zuen:
 Margolana (Zubia-Santillana 1999 - Galtzagorri Saria 2001).https://web.archive.org/web/20181108144504/http://www.galtzagorri.eus/euskara/argitalpenak/margolana?p=178&a=0&g=0&i=&t=Izenburua
 Le Pétit Théâtre de Pain, Artedrama eta Dejabu taldeen arteko elkarlanean bi antzezlan:
 Errautsak (2010 - Donostia Antzerki Saria 2011).https://vimeo.com/21435961
 Francoren bilobari gutuna (2016 - Donostia Antzerki Saria 2017).https://web.archive.org/web/20181010111048/https://www.berria.eus/albisteak/132227/donostia_antzerki_saria_039francoren_bilobari_gutuna039_lanarentzat.htm
 di-da Komunikazio Agentzian publizitate eta markagintza lanak egin ditu.https://vimeo.com/158382983

 Erreferentziak 

 Ikus, gainera 
 Durangar ezagunen zerrenda

 Kanpo estekak 
 Bertsozale.com: Igor Elortza

Kategoria:Durangarrak
Kategoria:Bizkaiko bertsolariak
Kategoria:Euskal abeslariak
Kategoria:Mondragon Unibertsitateko ikasleak
Kategoria:Bartzelonako Unibertsitate Autonomoko ikasleak
Kategoria:Gai-jartzaileak
Kategoria:Hitz esana egiten duten artistak